**ZÁPIS č. 5**

**Z RIADNEHO ZASADNUTIA SPRÁVNEJ RADY TASR**

**20. mája 2025 so začiatkom o 15.00 h**

**Prítomní členovia Správnej rady**: Samuel Bachár,Jozef Bednár, Alena Mezeiová, Michal Pidanič**,** Alexander Riabov

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Bednár. Konštatoval, že rada je uznášaniaschopná, navrhol program zasadnutia a dal o ňom hlasovať.

**UZNESENIE č. 01/20/05/2025:**

Členovia rady schválili tento program zasadnutia:

1. **Agregátor sociálnych sietí**
2. **Voľba predsedu a podpredsedu**
3. **Rôzne**

ZA: 5 PROTI: 0 ZDRŽAL SA: 0

S. Bachár

J. Bednár

A. Mezeiová

M. Pidanič

A. Riabov

**Uznesenie bolo prijaté.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Agregátor sociálnych sietí**

Ako uviedol V. Puchala, aktuálny globálny trend návštevnosti internetových portálov ukazuje oslabovanie ich pozície v dôsledku nárastu popularity sociálnych sietí. Do istej miery to pripomína situáciu, keď na prelome tisícročí začali klasickú tlač vytláčať internetové médiá.

Vtedy väčšina renomovaných tlačených médií reagovala tým, že stavala webové portály a postupne posilňovala internetovú verziu svojho obsahu.

Dnes sa internetové portály snažia časť svojho obsahu propagovať na sociálnych sieťach a druhú časť dokonca presúvať priamo na sociálne siete.

Samotné sociálne siete sú však mimoriadne dynamickým a meniacim sa prostredím, pribúdajú stále nové a staršie menia svoju formu.

**Agregátor 2017 - 2018**

TASR na situáciu v mediálnom priestore reagovala už v roku 2017. Vytvorila Somecan (Social Media Content Analysis), agregátor sociálnych sietí, ktorý pracoval so statusmi na Facebooku a Twiteri. Tento unikátny projekt získal prestížnu cenu Európskej aliancie tlačových agentúr EANA Award for Excellence in News Agency Quality).

Cenu si prevzali GR TASR Vladimír Puchala a šéfredaktor TASR Marián Kolár na medzinárodnom stretnutí EANA v roku 2018 v Belehrade. O tento produkt prejavilo záujem niekoľko zahraničných agentúr. Žiaľ, z dôvodu neustálej zmeny algoritmov sociálnej siete Facebook začal byť systém nestabilný a jeho ďalší rozvoj bol pozastavený.

TASR sa vrátila k projektu agregátora sociálnych sietí s novými skúsenosťami a poznatkami v roku 2024. Vývoj bol postavený na komunikácii so sociálnymi sieťami a ich odsúhlasovaním krokov pri vývoji.

**Agregátor 2024 - 2025**

TASR sa rozhodla vyvinúť nástroj, ktorý návštevníkom sociálnych sietí významne zjednoduší navigáciu pri hľadaní serióznych informácií z politickej oblasti a zároveň postaví portál agentúry Teraz.sk do pozície sprostredkovateľa informácií zo sociálnych sietí.

Ponúkne svojim čitateľom agregátor „Politika na sociálnych sieťach“, kde bude možné naraz, na jednom mieste, sledovať politické výstupy na rôznych sociálnych sieťach.

Pre návštevníka Teraz.sk sa tým zmení poradie krokov – predtým našiel článok z portálu na sociálnej sieti a ak si naň klikol, prešiel na portál. Takto pôjde najprv na portál, prostredníctvom ktorého si rýchlo a pohodlne naraz pozrie, čo je v politike nového na rôznych sociálnych sieťach a potom sa rozhodne, či ostane na portáli alebo prejde priamo do prostredia sociálnych sietí.

**Navigácia na stránke**

Rozhranie na hlavnej stránke Teraz.sk, prostredníctvom ktorého bude možné vstúpiť na hlavnú stránku agregátora, bude ponúkať ukážku z najsledovanejších a najnovších videí, ako aj najnovšie statusy štátnych inštitúcií a politikov.

Nachádzať sa bude na banneri v hornej, najnavštevovanejšej časti stránky, aby bolo ľahko viditeľné a dostupné.

Okrem možnosti vstupu na stránku agregátora bude obsahovať aj možnosť prejsť hneď na vyhľadávanie konkrétneho obsahu.

Návštevník si môže hneď zadať slovo, napríklad meno politika a portál mu ponúkne možnosti vyhľadávania v konkrétnych sociálnych sieťach.

Druhá možnosť je zakliknúť vstup na stránku agregátora, kde sa mu na jednom mieste zobrazia rebríčky najnovších alebo najsledovanejších politických výstupov na rôznych sociálnych sieťach.

**Výber sociálnych sietí**

TASR pri výbere sociálnych sietí zaradených do agregátora vychádzala z popularity konkrétnych sociálnych sietí na Slovensku, ale aj možností, ktoré tieto siete ponúkajú.

Niektoré sociálne siete oficiálne neumožňujú zaradiť ich do tohto typu prehliadača, tie TASR z výberu vynechala.

Ostatné siete zaradenie do agregátora podmieňujú udelením schválenia zo svojej strany a ďalšími podmienkami, v niektorých prípadoch finančnými.

Napríklad Sieť X (bývalý Twitter) takýto prístup spoplatňuje v takej výške, že by bolo jej zaradenie do agregátora v aktuálnej dobe finančne nevýhodné.

Schvaľovací proces sa TASR podarilo zavŕšiť s týmito sociálnymi sieťami: YouTube, Spotify, Facebook, Instagram, Threads.

V budúcnosti sa môžu podmienky sociálnych sietí meniť, na čo je možné reagovať buď vypustením siete, ktorá už neumožňuje agregáciu z tohto prehliadača, alebo naopak, pridať aj sieť, ktoré aktuálne v prehliadači nie je.

**Hlavná stránka agregátora**

Na stránku agregátora sa vstupuje z bannera na hlavnej stránke Teraz.sk, alebo priamo cez link.

Ponúka možnosť scrollovať v najsledovanejších a najnovších videách YouTube, najnovších podcastoch Spotify a statusoch na FB, Instagrame a Threads. Agregátor umožňuje prehliadať všetko, čo bolo zverejnené za posledných 30 dní a prezerať si to priamo na stránke agregátora. Pokiaľ to návštevníkovi nestačí, má možnosť prejsť na niektorú konkrétnu sociálnu sieť.

Stránky a profily politických subjektov zaradených do agregátora, ako aj vybraných štátnych inštitúcií bude do prehliadača vkladať TASR a pravidelne ich aktualizovať (napríklad vždy po voľbách obmení profily poslancov NR SR).

Členovia Správnej rady sa v diskusii zaujímali o to, v akom štádiu je komunikácia so sociálnymi sieťami, ako je riešené sťahovanie dát, rovnako aj o to, či a ako bude obsah príspevkov moderovaný a ako bude implementovaná možnosť mazania príspevkov. Ocenili projekt, ktorý podľa nich bude nápomocný aj redaktorom pri ich práci.

Členovia Správnej rady vzali materiál na vedomie.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Voľba predsedu a podpredsedu**

M. Pidanič navrhol na predsedu SR TASR J. Bednára, ktorý návrh prijal. Následne M. Pidanič predložil návrh na uznesenie:

**UZNESENIE č. 02/20/05/2025:**

Správna rada TASR zvolila za predsedu J. Bednára na obdobie 12 mesiacov, t.j. do 10/06/2026.

ZA: 4 PROTI: 0 ZDRŽAL SA: 1

S. Bachár J. Bednár

A. Mezeiová

M. Pidanič

A. Riabov

**Uznesenie bolo prijaté.**

Následne J. Bednár navrhol na post podpredsedu SR TASR M. Pidaniča, ktorý návrh prijal a J. Bednár predložil návrh na uznesenie:

**UZNESENIE č. 03/20/05/2025:**

Správna rada TASR zvolila za podpredsedu M. Pidaniča na obdobie 12 mesiacov, t.j. do 10/06/2026.

ZA: 4 PROTI: 0 ZDRŽAL SA: 1

S. Bachár M. Pidanič

J. Bednár

A. Mezeiová

A. Riabov

**Uznesenie bolo prijaté.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Rôzne**

Členovia Správnej rady sa dohodli na termínoch najbližších zasadnutí: 17/6, 22/7 a 26/8.

Predseda SR TASR J. Bednár v súlade s Rokovacím poriadkom SR TASR ukončil zasadnutie rady.

Bratislava 20. mája 2025

Zapísal:

Jozef Bednár v.r.